কট্টরপন্থি ধ্যানধারণার সঙ্গে যুক্ত থাকার অভিযোগে সিঙ্গাপুরে গ্রেপ্তার করা হয়েছে ২৭ বাংলাদেশীকে। এর মধ্যে ২৬ জনকে দেশে ফেরত পাঠানো হয়েছে। এর মধ্যে কয়েকজন হলেন আলম খুরশেদ (২৭), আলম মাহবুব (৩৪), আলী আবদুল (৪০), আলী মো. আশরাফ (৩৩), আলিম আবদুল (৩২), আমিনুর (৩১), গোলাম জিলানি আবদুর রউফ (২৭), হক মো. মোফাজ্জল (২৯), হাসান মো. মাহমুদুল (৩০)। আটক বাংলাদেশীরা সবাই নির্মাণ শ্রমিক। তাদেরকে আটক করা হয়েছিল নভেম্বর, ডিসেম্বরে। এ খবর দিয়েছে সাউথ চায়না মর্নিং পোস্ট, বার্তা সংস্থা রয়টার্স। এতে বলা হয়েছে, সিঙ্গাপুরের ইন্টারনাল সিকিউরিটি অ্যাক্ট (আইএসএ)-এর অধীনে তাদেরকে আটক করা হয়েছে বলে সেখানকার স্বরাষ্ট্র মন্ত্রণালয় আজ এক বিবৃতি দিয়েছে। বলা হয়েছে, আটক ব্যক্তিরা আল কায়েদা, ইসলামিক স্টেট ইন ইরাক অ্যান্ড সিরিয়ার মতো কট্টরপন্থি জিহাদি সংগঠনের আদর্শের সমর্থক। আটক ব্যক্তিরা নিজেদের মধ্যে জিহাদ সংক্রান্ত জিনিসপত্র বিনিময় করেছেন। তারা সাপ্তাহিক মিটিং করতেন। সমাবেশ করতেন। তাতে তারা সশস্ত্র জিহাদ নিয়ে আলোচনা করতেন। মুসলিমদের বিভিন্ন সংঘাতময় বিষয় নিয়ে আলোচনা করতেন। এ জন্য তারা বাংলাদেশ থেকে আরও সদস্য সংগ্রহের পরিকল্পনা করেছিলেন বলেও বলা হয়েছে, যাতে তাদের সদস্য সংখ্যা বাড়ে। সন্দেহভাজনদের মধ্যে কয়েকজন মধ্যপ্রাচ্যে সশস্ত্র জিহাদে যোগ দেয়ার প্রত্যাশা করছিলেন। তাদের বিরুদ্ধে এমন অভিযোগ আনা হলেও তারা সিঙ্গাপুরে কোন হামলা করে নি বা এমন পরিকল্পনাও করে নি। স্বরাষ্ট্র মন্ত্রণালয়ের বিবৃতিতে বলা হয়েছে, আটক বাংলাদেশীরা বাংলাদেশ সরকারের বিরুদ্ধে অসন্তোষ পোষণ করে। এ ছাড়া তারা কট্টরপন্থি গ্রুপের কাছে আর্থিক সহায়তাও পাঠিয়েছে। আটক এই গ্রুপের কাছ থেকে উদ্ধার করা হয়েছে বই, ভিডিও। এসব ভিডিওতে শিশুদের প্রশিক্ষণের ফুটেজ রয়েছে। ধারণা করা হয়, কট্টরপন্থিদের শিবিরে প্রশিক্ষণের ফুটেজ সেগুলো